**RAPORT DE ACTIVITATE 2021**

**CENTRUL MATERNAL SUCEAVA**

Centrul Maternal Suceava este un serviciu pentru prevenirea separării copilului de părinţii săi, de tip rezidenţial, fără personalitate juridică, în structura funcţională a Direcţiei Generale de Asistenţă Socială şi Protecţia Copilului, înființat prin Hotărârea Consiliului Judeţean Suceava nr. 34 din 12.07.2002, avănd o capacitate de 8 cupluri mamă-copil.

Centrul Maternal urmărește aplicarea corectă a standardelor minime obligatorii privind asigurarea protecţiei mamei şi copilului aflaţi în dificultate. Astfel activitatea în Centru a cuprins aspecte complexe, determinate atât de necesitatea soluţionării diverselor cazuri cu care s-a confruntat cât şi de cea a respectării acestor standarde, după care se ghidează întreaga activitate. În acest context serviciul apare ca o structură de sprijin şi intervenţie pluridisciplinară care prin serviciile pe care le oferă (găzduire pe perioadă determinată, îngrijire şi asistenţă medicală, socializare şi petrecere a timpului liber, integrare/reintegrare socio-profesională, reintegrare familială şi comunitară, consiliere psihologică şi socială) urmareşte:

* dezvoltarea relaţiei de ataşament mamă-copil şi astfel prevenirea intrării copilului în sistemul de protecţie;
* pregătirea reintegrării familiale a mamei şi copilului;
* monitorizarea şi evaluarea măsurilor de reintegrare a mamei şi copilului.

Dificultatea părinţilor în asumarea responsabilităţilor de creştere şi educare a copilului se datorează adesea unor serii de probleme sociale, economice şi personale. De aceea, Centrul Maternal are menirea de a susţine mamele în a-şi asuma cât mai corect statutul de părinte şi de a-i îndruma spre schimbarea deprinderilor parentale greşite, evitând astfel o posibilă ruptură dureroasă între copil şi familia sa. Se remarcă faptul că, între motivele care au dus la instituirea unei măsuri de protecţie / servicii temporare pentru mamă şi copil / copii în perioada raportată, un loc important îl ocupă:

* + - mame minore;
    - lipsa locuinţei şi a unor surse de venit stabile;
    - lipsa susţinerii din partea familiei naturale/extinsa

Beneficiarii direcţi ai centrului maternal sunt cuplurile mamă-copil, precum şi gravide, în situaţii de risc în ceea ce priveşte separarea copilului de familia sa, cum ar fi:

- mame cu copii nou-născuţi, cu risc de abandon (în general mame singure, mame minore, mame provenind din familii marginalizate, sărace etc.);

- mame cu copii care temporar nu au locuinţa sau/şi care se confruntă cu mari probleme (financiare, profesionale, relaţionale), fiind în imposibilitatea de a răspunde corespunzător nevoilor specifice ale copilului;

- gravide sau mame cu vârsta sub 18 ani;

- cuplul mamă-copil inclus într-un program de restabilire a legăturilor familiale, după ce copilul a avut o măsură de protecţie şi este necesară o etapă intermediară de asistenta complexă şi suport pentru mama în vederea reintegrării familiale definitive a copilului;

- mame şi copii victime ale violenţei în familie sau numai copilul victima a violenţei în familie ori a abuzului, neglijării, exploatării.

**Serviciile oferite de către Centrului maternal Suceava în perioada 01.01.2021 – 31.12.2021**

|  |  |  |
| --- | --- | --- |
| **Servicii** | **Activităţi** | **Număr benefici** |
| Găzduire pe perioadă determinată | Oferirea unui mediu securizant cuplului mamă-copil; Evaluarea iniţială a situaţiei socio-familiale; Încheierea contractului pentru acordarea serviciilor sociale; Intocmirea planului personalizat de intervenţie, PIP. | 19 mame şi 20 copii |
| Consiliere psihologică | Evaluarea psihologica; Consiliere psihlogică în vederea dezvoltării relaţiei afective mamă-copil. | 19 mame |
| Consiliere socială | Evaluarea nevoilor cuplului mamă-copil; Informarea beneficiarei cu privire la obţinerea drepturilor sociale în concordanţă cu legislaţia în vigoare; Consilierea membrilor familiei extinse în vedere îmbunătăţirii relaţiilor intrafamiliale; Facilitarea accesului către alte instituţii în vederea rezolvării problemelor familiale. | 19 mame |
| Îngrijire şi asistenţă medicală | Evaluarea şi supravegherea stării de sănătate a cuplului mamă-copil; Investigaţii medicale obligatorii; Investigaţii medicale de specialitate (după necesitate). | 19 mame şi 20 copii |
| Socializare şi petrecerea timpului liber | Desfăşurarea de activităţi şi programe care să permită dezvoltatrea deprinderilor de viaţă independentă; Sprijin individual în vederea creşterii responsabilităţii şi încrederii în forţele proprii; Activităţi educative în vederea stimulării dezvoltării armonioase a copiilor; Alte activităţi recreative | 19 mame |
| (Re)integrare socioprofesională | Orientarea şi pregătirea pentru integrarea socioprofesională a mamei; Înscrierea la cursuri de formare profesională | 19 mame şi 20 copii |
| (Re)integrare  familială şi comunitară | Pregătirea mediului familial pentru primirea şi reintegrarea cuplului mamă-copil; Efectuarea anchetei sociale în vederea reintegrării; Colaborare cu reprezentanţii autorităţilor locale în vederea reintegrării cuplului în familie/comunitate. | -8 cupluri mamă-copil in familia naturala / extinsa  -4 copii in asistenta maternala  -7 mame cu 7 copii prezenti in centrul maternal |

La data de 31.12.2021 în Centrul Maternal Suceava erau găzduite 7 beneficiare si 7 copii .

Serviciul se efectuează în ture asigurându-se permanenţă. De la un schimb la altul se transmit informaţii privind: evenimente petrecute, probleme şi modul lor de rezolvare, starea de sănătate în special a copiilor, sub formă de proces verbal de primire-predare a serviciului.

Toate categoriile de personal participă la identificarea nevoilor, asigură asistenţa de specialitate şi intervine în sensul acordării unor servicii de calitate. Pentru atingerea acestui obiectiv (de calitate a serviciilor acordate) Centrul Maternal are atribuţii bine definite pe care le transpune în practică prin:

- mod de organizare (organigramă, funcţii, relaţii interne)

- relaţii pe care le promovează în cadrul sistemului judeţean de servicii de protecţie a copilului şi în cadrul comunităţii

- antrenarea eficientă a resurselor umane, financiare, materiale.

- utilizarea unor instrumente de lucru care asigură un bun nivel de profesionalism în toate etapele intervenţiei

În privinţa modului de lucru cu beneficiarii serviciilor, menţionăm că principala metodă constă în managementul de caz care presupune:

- identificarea clientului;

- evaluarea nevoilor şi resurselor clientului (puncte tari şi puncte slabe);

- planificarea serviciilor oferite, a terapiei, a intervenţiei, etc.;

- facilitarea accesului la servicii a clienţilor;

- realizarea legăturii între serviciile existente;

- monitorizarea şi urmărirea cazului;

- documentarea – ca sursă de informare în vederea constituirii suportului teoretic

- interviul;

- consilierea.

Planul de intervenţie individualizat cuprinde scopul, obiectivele, activităţile şi limita de timp necesară realizării acestora.

Modul de lucru cu beneficiarii presupune întrebuinţarea metodelor specifice, cum ar fi:

- documentarea-ca sursă de informare în vederea constituirii suportului teoretic;

- observaţia-cuprinzând observaţia directă şi indirectă;

- interviul;

- consilierea

Întrebuinţarea acestor metode şi tehnici are ca scop întărirea relaţiilor familiale, dezvoltarea reţelelor de suport a persoanelor aflate în situaţii de criză, susţinerea clientului în vederea dezvoltării personale, planificarea la nivel individual, de grup şi comunitar.

În privinţa modului de lucru în cadrul echipei, precizăm că pentru identificarea soluţiilor adecvate în vederea definitivării planului individual de permanenţă, se utilizează metoda de lucru în echipă, având la bază cooperarea între specialiştii instituţiei (iniţiativa şi activitatea, căutarea informaţiilor, cercetarea părerilor, furnizarea informaţiilor, oferirea părerilor, elaborarea, coordonarea şi rezumarea).

Personalul angajat îşi desfăşoară activitatea conform atribuţiilor din fişa postului, care sunt cunoscute şi asumate pe bază de semnătură pe fiecare pagina in parte. De asemenea personalul a luat cunoştinţă de regulamentul de organizare şi funcţionare a Direcţiei Generale de Asistenţă Socială şi Protecţia Copilului, Codul de conduita cât şi de Regulamentul de Ordine Interioară a Centrului Maternal. Documentele aprobate sunt afişate la loc vizibil în cadrul unităţii.

Colaboratorii Centrului Maternal din cadrul serviciilor specializate ale DGASPC au înscrise în fişa postului atribuţii suplimentare pe linia activităţilor din Centrul Maternal.

Direcţia are încheiate contracte de colaborare cu anumite instituţii, cum ar fi: Inspectoratul Şcolar, Inspectoratul Judeţean de Poliţie, Direcţia de Sănătate Publică, unitatile de asistenta medicala din judet precum si primariile de de care beneficiază şi Centrul Maternal.

Beneficiarii sunt înscrişi la medicul de familie. În baza acestei colaborări medicul de familie este inclus în echipa pluridisciplinara de soluţionare a planurilor de intervenţie individualizate, participă activ la evaluarea stării de sănătate a cuplurilor (educaţie sanitară, prevenirea îmbolnăvirilor). Sunt cooptaţi în echipa pluridisciplinara şi reprezentanţi ai comunităţilor locale de provenienţă, în special de la nivelul serviciilor de autoritate tutelată şi asistenţă socială.

**OBIECTIVE GENERALE**

**1. Identificarea cazurilor care necesită protecţie în Centrul Maternal**

Implementare:

- colaborare cu maternităţile şi unităţile spitaliceşti din judeţ, cu serviciile de asistenţă socială de la nivelul primăriilor locale, cu organizaţiile neguvernamentale în vederea direcţionării cazurilor de risc către Centrul Maternal

**2. Crearea mediului ambiental, cu scopul de a asigura condiţii de calitate pentru găzduire, îngrijire, educare pentru creşterea copilului care să conducă la prevenirea separării copilului de mamă.**

Implementare:

- prin personalizarea spaţiului de găzduire;

- prin asigurarea şi îmbunătăţirea meniurilor zilnice de hrană;

- prin achiziţionarea articolelor de îmbrăcăminte, cazarmament, produse de igienă personală şi de igienă a spaţiilor folosite de beneficiare;

- prin desfăşurarea unor activităţi de educaţie privind pregătirea pentru viaţă, de iniţiere în stimularea psiho–somatică corespunzătoare vârstei copilului, de planning familial, moral-civică a mamei, de formare a deprinderilor practice şi autogospodăreşti.

**3. Elaborarea planurilor individualizate de protecţie sau PPI, specifice, fiecărui cuplu mamă-copil aflate în rezidenţă.**

Implementare:

Fiecare cuplu mamă-copil are o persoană de referinţă cu care se stabileşte o relaţie de colaborare, încredere şi confidenţialitate.

La admiterea cuplului în Centrul Maternal se efectuează o evaluare sociala, psihologica,educationala, sociala, în baza căreia se identifică nevoile specifice, urmând să se elaboreze de către echipa pluridisciplinară, planul individualizat de protecţie , programul personalizat de interventie cu colaborarea şi acordul mamei

P.I.P./ PPI urmăreşte obiective pe termen scurt, mediu şi lung.

**4. Menţinerea legăturii cu familia naturală sau lărgită a cuplului mamă-copil.**

Implementare:

- intervenţii pentru identificarea şi stabilirea paternităţii copilului;

- facilitarea contactelor directe între cuplu mamă-copil şi rude;

- vizite la domiciliu a membrilor echipei de intervenţie şi consilierea membrilor familiei, care să vizeze ameliorarea sau rezolvarea stărilor conflictuale din familie;

- încurajarea vizitelor membrilor familiei la Centrul Maternal.

**5. Reintegrare socio-profesională şi familială**.

Implementare:

- consiliere în vederea conştientizării necesităţii obţinerii unui loc de muncă;

- stimularea finalizării studiilor, stimularea în vederea participării la cursuri de calificare şi recalificare;

- participarea la bursa locurilor de muncă;

- contactarea unor instituţii în vederea găsirii unui loc de muncă;

- facilitarea unor ateliere de lucru în cadrul centrului (croitorie, artă decorativă).

**6. Reamenajarea Centrului Maternal**

- Lucrari de igiena si varuire

**7. Perfecţionarea personalului în vederea oferirii unor servicii de calitate**

Implementare:

- participarea la schimburi de experienţă, cursuri de formare profesionala, sedinte de supervizare